
DR 30.6.2011  

 

73 

■1710 

 Apa undang-undang yang hendak dibuat oleh kerajaan, dasar-dasar kerajaan tidak 
semestinya kita dipanggil dan diberikan taklimat dan disuruh menyokong dengan membuta 
tuli. This is not Barisan Nasional, dengan izin. Mungkin ini berlaku di kalangan pakatan. 
Oleh sebab itu expectancy atau standard yang diguna pakai oleh Yang Berhormat Batu itu 
seolah-olah melambangkan itulah praktis, itulah budaya yang berada di kalangan kerajaan 
pakatan dan wakil-wakil rakyatnya... 

Tuan Chua Tian Chang @ Tian Chua [Batu]: Boleh celah? 

Dato’ Haji Tajuddin Abdul Rahman [Pasir Salak]: Boleh. Tidak ada masalah. 

Tuan Chua Tian Chang @ Tian Chua [Batu]: Sebenarnya saya tidak berniat 
untuk mengatakan backbencher tidak dimaklum atau Yang Berhormat Menteri tidak 
memberi maklumat kepada backbencher. Hanya saya rasa hairan kerana apabila kita sebut 
tentang gaji minimum ini, kita sudah jelas bahawa gaji minimum ini implementasinya harus 
sama rata kepada pekerja asing dan juga pekerja tempatan. Itu sahaja, saya hendak 
jelaskan perkara ini. Saya hendak dengar pendapat Yang Berhormat sama ada setuju 
dengan pendirian itu atau tidak tanpa diskriminasi di antara pekerja asing dan pekerja 
tempatan. 

Dato’ Haji Tajuddin Abdul Rahman [Pasir Salak]: Itu jawapan boleh diberi. Akan 
tetapi, perkara yang berbangkit tadi saya masih jelas lagi di telinga saya Yang Berhormat 
ada menyebut, apakah BN Backbenchers ini tidak mendapat penerangan daripada Yang 
Berhormat Menteri menyebabkan tidak ada kesefahaman dari segi perkara ini. Jadi, itu 
perkara yang saya respons dan jawab iaitu kita bukan dipanggil untuk menyokong dengan 
membuta tuli apa juga rang undang-undang yang dibentangkan di Dewan ini. 

Dari segi persamaan di antara pekerja asing dan juga pekerja tempatan 
berhubung dengan gaji minimum ini, banyak perkara yang perlu diambil kira yang lebih 
baiklah kita serahkan kepada Majlis untuk mempertimbangkan aspek-aspeknya. Ini kerana 
dalam tempoh Dewan yang singkat ini tidak mungkin kita boleh mengemukakan hujah-
hujah yang boleh memberikan ketetapan dalam perkara itu. Jadi untuk mengelakkan 
daripada kita membuat kesilapan, lebih baik kita serah kepada Majlis yang mempunyai 
masa yang secukupnya dan juga tempat yang sesuai untuk membuat keputusan. Saya 
yakin satu keputusan yang akan dibuat dengan tujuan untuk memberikan kesejahteraan 
kepada semua pekerja tempatan mahupun pekerja asing yang berada di dalam negara kita 
ini yang juga memberikan sumbangan yang tidak sedikit kepada pembangunan serta 
ekonomi negara kita. 

Tuan Yang di-Pertua, tadi ada disebut oleh Yang Berhormat Parit Buntar tentang 
kajian yang dibuat di Kampung Medan. Kajian boleh dibuat di Pasir Salak juga, boleh dibuat 
di Telok Intan, boleh buat di mana-mana tempat yang lain. Akan tetapi mungkin hasil 
dapatannya akan berbeza. Lain tempat lain dapatannya. Jadi janganlah dapatan daripada 
kajian yang dibuat di Kampung Medan itu seolah-olah mencerminkan suasana negara kita 
pada keseluruhannya. Ini tidak tepat untuk membuat konklusi atau kesimpulan sebegitu 
rupa. Berapa orang penduduk Kampung Medan, berapa orang penduduk Malaysia. Jadi 
dengan izin, they are not representative of our national interest dalam aspek nasib bekerja 
dan rakyat Malaysia pada keseluruhannya. Jadi saya ucapkan terima kasih. Sekian, Tuan 
Yang di-Pertua.  

Timbalan Yang di-Pertua [Datuk Dr. Wan Junaidi bin Tuanku Jaafar]: Ya Yang 
Berhormat Klang. 

 

5.15 ptg. 

Tuan Charles Anthony Santiago [Klang]: Terima kasih Tuan Yang di-Pertua. 
Saya ingin membangkitkan beberapa isu berkait dengan Rang Undang-undang Majlis 
Perundingan Gaji Negara. 

 



73 #1710 Apa undang-undang yang hendak dibuat oleh kerajaan, dasar-dasar kerajaan tidak semestinya kita dipanggil dan diberikan taklimat dan disuruh menyokong dengan membuta tuli. This is not Barisan Nasional, dengan izin. Mungkin ini berlaku di kalangan pakatan. Oleh sebab itu expectancy atau standard yang diguna pakai oleh Yang Berhormat Batu itu seolah-olah melambangkan itulah praktis, itulah budaya yang berada di kalangan kerajaan pakatan dan wakil-wakil rakyatnya... Tuan Chua Tian Chang @ Tian Chua [Batu]: Boleh celah? Dato' Haji Tajuddin Abdul Rahman [Pasir Salak]: Boleh. Tidak ada masalah. Tuan Chua Tian Chang @ Tian Chua [Batu]: Sebenarnya saya tidak berniat untuk mengatakan backbencher tidak dimaklum atau Yang Berhormat Menteri tidak memberi maklumat kepada backbencher. Hanya saya rasa hairan kerana apabila kita sebut tentang gaji minimum ini, kita sudah jelas bahawa gaji minimum ini implementasinya harus sama rata kepada pekerja asing dan juga pekerja tempatan. Itu sahaja, saya hendak jelaskan perkara ini. Saya hendak dengar pendapat Yang Berhormat sama ada setuju dengan pendirian itu atau tidak tanpa diskriminasi di antara pekerja asing dan pekerja tempatan. Dato' Haji Tajuddin Abdul Rahman [Pasir Salak]: Itu jawapan boleh diberi. Akan tetapi, perkara yang berbangkit tadi saya masih jelas lagi di telinga saya Yang Berhormat ada menyebut, apakah BN Backbenchers ini tidak mendapat penerangan daripada Yang Berhormat Menteri menyebabkan tidak ada kesefahaman dari segi perkara ini. Jadi, itu perkara yang saya respons dan jawab iaitu kita bukan dipanggil untuk menyokong dengan membuta tuli apa juga rang undang-undang yang dibentangkan di Dewan ini. Dari segi persamaan di antara pekerja asing dan juga pekerja tempatan berhubung dengan gaji minimum ini, banyak perkara yang perlu diambil kira yang lebih baiklah kita serahkan kepada Majlis untuk mempertimbangkan aspek-aspeknya. Ini kerana dalam tempoh Dewan yang singkat ini tidak mungkin kita boleh mengemukakan hujah- hujah yang boleh memberikan ketetapan dalam perkara itu. Jadi untuk mengelakkan daripada kita membuat kesilapan, lebih baik kita serah kepada Majlis yang mempunyai masa yang secukupnya dan juga tempat yang sesuai untuk membuat keputusan. Saya yakin satu keputusan yang akan dibuat dengan tujuan untuk memberikan kesejahteraan kepada semua pekerja tempatan mahupun pekerja asing yang berada di dalam negara kita ini yang juga memberikan sumbangan yang tidak sedikit kepada pembangunan serta ekonomi negara kita. Tuan Yang di-Pertua, tadi ada disebut oleh Yang Berhormat Parit Buntar tentang kajian yang dibuat di Kampung Medan. Kajian boleh dibuat di Pasir Salak juga, boleh dibuat di Telok Intan, boleh buat di mana-mana tempat yang lain. Akan tetapi mungkin hasil dapatannya akan berbeza. Lain tempat lain dapatannya. Jadi janganlah dapatan daripada kajian yang dibuat di Kampung Medan itu seolah-olah mencerminkan suasana negara kita pada keseluruhannya. Ini tidak tepat untuk membuat konklusi atau kesimpulan sebegitu rupa. Berapa orang penduduk Kampung Medan, berapa orang penduduk Malaysia. Jadi dengan izin, they are not representative of our national interest dalam aspek nasib bekerja dan rakyat Malaysia pada keseluruhannya. Jadi saya ucapkan terima kasih. Sekian, Tuan Yang di-Pertua. Timbalan Yang di-Pertua [Datuk Dr. Wan Junaidi bin Tuanku Jaafar]: Ya Yang Berhormat Klang. 5.15 ptg. Tuan Charles Anthony Santiago [Klang]: Terima kasih Tuan Yang di-Pertua. Saya ingin membangkitkan beberapa isu berkait dengan Rang Undang-undang Majlis Perundingan Gaji Negara.